title: 2011/603/EÚ: Rozhodnutie Európskeho parlamentu z  10. mája 2011 o účtovnej závierke Agentúry Európskej únie pre základné práva za rozpočtový rok 2009

text:
               27.9.2011

               SK

               Úradný vestník Európskej únie

               L 250/223

         ROZHODNUTIE EURÓPSKEHO PARLAMENTU
   z 10. mája 2011
   o účtovnej závierke Agentúry Európskej únie pre základné práva za rozpočtový rok 2009
   (2011/603/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry Európskej únie pre základné práva za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky Agentúry Európskej únie pre základné práva za rozpočtový rok 2009 spolu s odpoveďami agentúry (1),

               —

               so zreteľom na odporúčanie Rady z 15. februára 2011 (05892/2011 – C7-0052/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva (3), a najmä na jeho článok 21,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0130/2011),

               1.

               schvaľuje účtovnú závierku Agentúry Európskej únie pre základné práva za rozpočtový rok 2009;

               2.

               poveruje svojho predsedu, aby postúpil toto rozhodnutie riaditeľovi Agentúry Európskej únie pre základné práva, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 10.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 53, 22.2.2007, s. 1.

      (4)  Ú. v. ES L 357, 31.12.2002, s. 72.


title: Dodatok k rozhodnutiu Rady 2007/543/ES z  23. júla 2007 o pristúpení Bulharska a Rumunska k Dohovoru o založení Európskeho policajného úradu (dohovor o Europole) ( Ú. v. EÚ L 200, 1.8.2007 )

text:
               30.10.2007

               SK

               Úradný vestník Európskej únie

               L 284/26

      DODATOK

   k rozhodnutiu Rady 2007/543/ES z 23. júla 2007 o pristúpení Bulharska a Rumunska k Dohovoru o založení Európskeho policajného úradu (dohovor o Europole)
   (Úradný vestník Európskej únie L 200 z 1. augusta 2007)
   Bulharské a rumunské jazykové znenia nasledujúceho dohovoru a protokolov vyjdú v mimoriadnom vydaní úradného vestníka neskôr.
   Dohovor o Europole a protokoly z:

               —

               24. júla 1996,

               —

               19. júna 1997,

               —

               30. novembra 2000,

               —

               28. novembra 2002,

               —

               27. novembra 2003.


title: Predpisy týkajúce sa fajčenia v priestoroch Európskeho parlamentu – Rozhodnutie predsedníctva z  23. marca 2011

text:
               2.4.2011

               SK

               Úradný vestník Európskej únie

               C 102/8

         PREDPISY TÝKAJÚCE SA FAJČENIA V PRIESTOROCH EURÓPSKEHO PARLAMENTU
   Rozhodnutie predsedníctva z 23. marca 2011
   2011/C 102/04
   PREDSEDNÍCTVO,
   so zreteľom na článok 23 odsek 2 Rokovacieho poriadku Európskeho parlamentu,
   so zreteľom na stanovisko Poradného výboru pre bezpečnosť a ochranu zdravia pri práci z 11. februára 2011;
   keďže:

               (1)

               Európsky parlament vo svojom uznesení z 24. októbra 2007 o zelenej knihe s názvom K Európe bez tabakového dymu: možnosti politiky na úrovni EÚ (1) a z 26. novembra 2009 o nefajčiarskom prostredí (2) vyzýva Predsedníctvo, aby so zreteľom na jeho povinnosť ísť príkladom s okamžitou platnosťou prijalo prísne vymožiteľný zákaz fajčenia bez výnimiek vo všetkých častiach Európskeho parlamentu.

               (2)

               Európska únia na základe rozhodnutia Rady 2004/513/ES ratifikovala rámcový dohovor Svetovej zdravotníckej organizácie o kontrole tabaku, v ktorom zmluvné strany v článku 8 ods. 1 uznávajú, že existujú vedecké dôkazy, podľa ktorých vystavenie tabakovému dymu spôsobuje smrť, ochorenia a postihnutia, a v ktorom sa ustanovuje povinnosť pre zmluvné strany, aby prijali účinné legislatívne, výkonné, administratívne a/alebo iné opatrenia, ktorými sa zabezpečí ochrana pred vystavením tabakovému dymu vo vnútorných priestoroch pracovísk.

               (3)

               Smernica Rady 89/391/EHS v článku 5 ustanovuje, že zamestnávateľ má povinnosť zaistiť bezpečnosť a ochranu zdravia pracovníkov v každom ohľade, ktorý sa týka práce.

               (4)

               Keďže je vedecky dokázané, že pasívne fajčenie vážne ohrozuje zdravie, Európsky parlament má povinnosť chrániť svojich poslancov, zamestnancov a iných používateľov jeho priestorov pred rizikami poškodenia zdravia, ktorým je možné predchádzať, a pred nepríjemnými pocitmi spôsobenými pasívnym fajčením.

               (5)

               Európsky parlament má ako zamestnávateľ právnu povinnosť chrániť svojich zamestnancov pred zdravotnými rizikami na pracovisku.

               (6)

               Európsky parlament ako inštitúcia musí prijať všetky nevyhnutné opatrenia s cieľom chrániť sa pred možnými žalobami o náhradu škôd.

               (7)

               So zreteľom na zdravotné riziká spojené s pasívnym a aktívnym fajčením je žiaduce, aby Európsky parlament poskytol svojim poslancom, asistentom a zamestnancom informácie v záujme lepšieho pochopenia rizík pasívneho a aktívneho fajčenia a tiež vytvoril programy na poskytovanie pomoci tým, ktorí chcú prestať fajčiť.

               (8)

               Z tohto dôvodu Európsky parlament vo svojich priestoroch podporuje cieľ dosiahnuť vo svojich priestoroch prostredie úplne bez dymu, s výlučnou výnimkou osobitne vyhradených priestorov v rámci svojich budov.

               (9)

               Je nevyhnutné zaručiť účinné presadzovanie zákazu fajčenia v súlade s týmito predpismi. Tento zákaz budú preto sprevádzať náležité postupy, prostredníctvom ktorých bude možné v prípade potreby zaručiť uloženie účinných, primeraných a odrádzajúcich sankcií.

         ROZHODLO TAKTO
   Článok 1
   1.   Fajčenie je zakázané vo všetkých priestoroch Európskeho parlamentu vrátane jeho informačných kancelárií v členských štátoch a kontaktného úradu vo Washingtone, s výhradnou výnimkou osobitne vyhradených priestorov uvedených v prílohe.
   Kvestori môžu rozhodnúť o akýchkoľvek ďalších úpravách prílohy.
   2.   Fajčenie je zakázané aj v služobných autách a iných dopravných prostriedkoch, ktoré poskytuje inštitúcia.
   Článok 2
   1.   Tieto predpisy sa oznámia poslancom, ich asistentom a zamestnancom.
   2.   Vo vchodoch a verejných priestoroch Európskeho parlamentu sa umiestnia zreteľné označenia o zákaze fajčenia podľa článku 1, s výnimkou osobitne vyhradených priestorov, ktoré sú uvedené v prílohe. Presné umiestnenie fajčiarskych zón bude jasne označené tak, aby poslanci, ich asistenti a ostatní zamestnanci vedeli, kde je fajčenie povolené. V priestoroch Európskeho parlamentu, s výnimkou osobitne vyhradených priestorov a priestorov v blízkosti vchodov do priestorov Európskeho parlamentu, nebudú k dispozícii popolníky.
   3.   Vedúci predstavitelia politických skupín pripomenú poslancom a zamestnancom svojich príslušných skupín potrebu dodržiavať tieto predpisy.
   Článok 3
   Generálne riaditeľstvo pre personál v spolupráci s poradným výborom pre bezpečnosť a ochranu zdravia pri práci vytvorí politiku prevencie rizík spôsobovaných aktívnym a pasívnym fajčením prostredníctvom vykonávania integrovaného balíka opatrení určených na poskytnutie informácií poslancom Európskeho parlamentu, asistentom a zamestnancom v záujme lepšieho pochopenia rizík pasívneho a aktívneho fajčenia a ponúkne programy určené na pomoc tým, ktorí chcú prestať fajčiť.
   Článok 4
   Každá osoba, ktorá nedodržiava tieto predpisy, bude na mieste požiadaná, aby prestala fajčiť (ústne napomenutie). Za zabezpečenie dodržiavania tohto predpisu je zodpovedný generálny tajomník.
   Článok 5
   1.   Každý poslanec, ktorý tieto predpisy opakovane porušuje, dokonca aj po ústnom napomenutí v súlade s článkom 4, bude pod dohľadom kvestorov a predsedu podrobený režimu sankcií, ktoré ustanovuje článok 6.
   2.   Každý úradník, iný zamestnanec alebo akreditovaný asistent, ktorý tieto predpisy opakovane porušuje, dokonca aj po ústnom napomenutí v súlade s článkom 4, bude pod dohľadom generálneho tajomníka podrobený režimu sankcií, ktoré ustanovuje článok 7.
   3.   Každý miestny asistent, návštevník alebo iná osoba, ktorá vstúpila do priestorov Európskeho parlamentu (napr. zamestnanci poskytovateľov služieb a externé firmy), ktorý/ktorá tieto predpisy opakovane porušuje, dokonca aj po ústnom napomenutí v súlade s článkom 4, bude pod dohľadom generálneho tajomníka podrobený/á režimu sankcií, ktoré ustanovuje článok 8.
   Článok 6
   1.   Generálny tajomník nahlási kvestorom meno každého poslanca, ktorý odmieta dodržiavať tieto predpisy. Následne kvestori zašlú poslancovi formálne oznámenie (písomnú pripomienku – tzv. žltú kartu), v ktorom ho informujú, že po opakovanom porušení týchto predpisov mu bude uložená finančná sankcia.
   2.   Ak poslanec tieto predpisy opakovane poruší, predseda na základe návrhu predloženom kvestormi, prijme rozhodnutie uložiť tomuto poslancovi finančnú sankciu (tzv. červenú kartu). Výška sankcie sa rovná výške diét za jeden deň. Suma bude priamo odpočítaná z poslancovho príspevku na všeobecné výdavky.
   3.   Poslanec, ktorému bola uložená sankcia, môže predložiť písomnú sťažnosť do pätnástich pracovných dní od oznámenia predsedovi. Takéto odvolanie má odkladný účinok. Predsedníctvo informuje sťažovateľa o svojom odôvodnenom rozhodnutí do dvoch mesiacov odo dňa podania sťažnosti.
   Článok 7
   1.   Ak úradník, iný zamestnanec alebo akreditovaný asistent tieto predpisy opakovane poruší, generálny tajomník zašle tejto osobe formálne oznámenie (písomnú pripomienku – tzv. žltú kartu), v ktorom ju informuje, že jej budú uložené disciplinárne sankcie.
   2.   Ak úradník, iný zamestnanec alebo akreditovaný asistent tieto predpisy naďalej porušuje, bude sa musieť v súlade so služobným poriadkom podrobiť disciplinárnemu konaniu.
   3.   Každá osoba, ktorej bola uložená sankcia podľa tohto článku, môže podľa článku 90 Služobného poriadku a podmienok zamestnávania ostatných zamestnancov Európskych spoločenstiev, ktorý sa uplatňuje v plnej miere, podať odvolanie menovaciemu orgánu.
   Článok 8
   Ak miestny asistent, návštevník alebo iná osoba, ktorá vstúpila do priestorov Európskeho parlamentu, opakovane poruší tieto predpisy, bude na mieste vyvedený/á k východu z týchto priestorov.
   Článok 9
   Tieto predpisy nahrádzajú rozhodnutie Predsedníctva z 13. júla 2004 stanovujúce predpisy v priestoroch Európskeho parlamentu. Nadobúdajú účinnosť prvým dňom po ich uverejnení v úradnom vestníku.
   Článok 10
   Tieto pravidlá budú prehodnotené dva roky po ich vstupe do platnosti.

      (1)  P6_TA(2007) 0471.

      (2)  P7_TA(2009) 0100.

      PRÍLOHA
      Zoznam osobitne vyhradených fajčiarskych priestorov:

                     Brusel

                                          1.

                                          ASP 00G110 ES

                              poslanecký bar (dve fajčiarske kabíny)

                                          2.

                                          PHS 03C011 ES

                              miestnosť v blízkosti baru pri rokovacej sále

                     Luxembursko

                                          1.

                                          KAD 00C720b RE

                                          2.

                                          GOL 00A700b RE

                                          3.

                                          SCH 01A701 RE

                                          4.

                                          TOA 00A891 CI

                              oddychová zóna (jedna fajčiarska kabína)

                                          5.

                                          TOB 00B834 ES

                                          6.

                                          PRE 00A720 ES

                              jedna fajčiarska kabína

                     Štrasburg

                                          1.

                                          WIC M-1721 RE

                              bar des Cygnes

                                          2.

                                          LOW C01101

                              poslanecký bar (jedna fajčiarska kabína)


title: 2010/778/EÚ: Rozhodnutie Komisie z  15. decembra 2010 , ktorým sa mení a dopĺňa rozhodnutie 2006/944/ES, ktorým sa stanovujú príslušné úrovne emisií pridelené Spoločenstvu a každému jeho členskému štátu v rámci Kjótskeho protokolu podľa rozhodnutia Rady 2002/358/ES [oznámené pod číslom K(2010) 9009]

text:
               16.12.2010

               SK

               Úradný vestník Európskej únie

               L 332/41

         ROZHODNUTIE KOMISIE
   z 15. decembra 2010,
   ktorým sa mení a dopĺňa rozhodnutie 2006/944/ES, ktorým sa stanovujú príslušné úrovne emisií pridelené Spoločenstvu a každému jeho členskému štátu v rámci Kjótskeho protokolu podľa rozhodnutia Rady 2002/358/ES
   [oznámené pod číslom K(2010) 9009]
   (2010/778/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2002/358/ES z 25. apríla 2002, ktoré sa týka schválenia Kjótskeho protokolu k Rámcovému dohovoru Organizácie Spojených národov o klimatických zmenách a spoločnom plnení záväzkov z neho vyplývajúcich v mene Európskeho spoločenstva (1), a najmä na jeho článok 3,
   keďže:

               (1)

               v rozhodnutí Komisie 2006/944/ES (2) sa určujú emisné limity pre Úniu a jej členské štáty na obdobie piatich rokov prvého obdobia záväzkov v rámci Kjótskeho protokolu.

               (2)

               Emisné limity stanovené v rozhodnutí 2006/944/ES boli stanovené na základe predbežných údajov, keďže konečné údaje o emisiách východiskového roka neboli určené do 31. decembra 2006.

               (3)

               Po ukončení hodnotení vykonaných podľa článku 8 Kjótskeho protokolu k Rámcovému dohovoru Organizácie Spojených národov o zmene klímy by sa teraz mali príslušné konečné úrovne emisií pridelené Únii a každému členskému štátu určiť v súlade s metodikou stanovenou v rozhodnutí 2006/944/ES.

               (4)

               Dánsko opakovane vyjadrilo obavy ohľadne svojich emisií východiskového roka z dôvodu neobvykle nízkych emisií základného roka stanovených vo svojej správe predloženej podľa článku 23 rozhodnutia Komisie 2005/166/ES (3). V záujme úplného zohľadnenia špecifickej a jedinečnej situácie Dánska uznanej Radou v roku 2002 v procese, ktorý viedol k prijatiu rozhodnutia 2002/358/ES a vychádzajúc z toho, že Dánsko má nezvyčajne nízke emisie východiskového roka a jeden z najvyšších kvantifikovaných záväzkov znižovania emisií podľa prílohy II k uvedenému rozhodnutiu, by mala Únia s cieľom splnenia záväzkov v prvom období záväzkov v rámci Kjótskeho protokolu k Rámcovému dohovoru Organizácie Spojených národov o zmene klímy previesť Dánsku 5 miliónov jednotiek prideleného množstva. Komisia vzala náležite do úvahy záväzok Dánska zrušiť všetky kvóty, ktoré zostali z tohto prevodu na konci prvého obdobia záväzkov.

               (5)

               Rozhodnutie 2006/944/ES by sa preto malo zodpovedajúcim spôsobom zmeniť a doplniť.

               (6)

               Opatrenia stanovené v tomto rozhodnutí sú v súlade so stanoviskom Výboru pre klimatické zmeny,

         PRIJALA TOTO ROZHODNUTIE:
   Článok 1
   Rozhodnutie 2006/944/ES sa mení a dopĺňa takto:

               1.

               Článok 2 sa nahrádza takto:
               „Článok 2
               Rozdiel vo výške 19 357 532 ton oxidu uhličitého medzi úrovňou emisií Únie a súčtom úrovní emisií členských štátov uvedených v prílohe II k rozhodnutiu 2002/358/ES Únia vydá ako jednotky prideleného množstva.“

               2.

               Príloha sa nahrádza prílohou k tomuto rozhodnutiu.

         Článok 2
   Centrálny správca registra Únie prevedie päť miliónov (5 000 000) týchto jednotiek prideleného množstva zmluvnej strane Kjótskeho protokolu, ktorá je držiteľom účtu v registri Dánska.
   Článok 3
   Toto rozhodnutie je určené členským štátom.

      V Bruseli 15. decembra 2010

            Za Komisiu

         Connie HEDEGAARD

            členka Komisie

      (1)  Ú. v. ES L 130, 15.5.2002, s. 1.

      (2)  Ú. v. EÚ L 358, 16.12.2006, s. 87.

      (3)  Ú. v. EÚ L 55, 1.3.2005, s. 57.

      PRÍLOHA

         Jednotlivé úrovne emisií pridelené Únii a jej členským štátom vyjadrené v tonách ekvivalentu oxidu uhličitého na prvé obdobie kvantifikovaného záväzku obmedzenia a zníženia emisií v rámci Kjótskeho protokolu

                  Európska únia (1)

                  19 621 381 509

                  Belgicko

                  673 995 528

                  Dánsko

                  273 827 177

                  Nemecko

                  4 868 096 694

                  Írsko

                  314 184 272

                  Grécko

                  668 669 806

                  Španielsko

                  1 666 195 929

                  Francúzsko

                  2 819 626 640

                  Taliansko

                  2 416 277 898

                  Luxembursko

                  47 402 996

                  Holandsko

                  1 001 262 141

                  Rakúsko

                  343 866 009

                  Portugalsko

                  381 937 527

                  Fínsko

                  355 017 545

                  Švédsko

                  375 188 561

                  Spojené kráľovstvo

                  3 396 475 254

                  Bulharsko

                  610 045 827

                  Česká republika

                  893 541 801

                  Estónsko

                  196 062 637

                  Cyprus

                  neuplatňuje sa

                  Lotyšsko

                  119 182 130

                  Litva

                  227 306 177

                  Maďarsko

                  542 366 600

                  Malta

                  neuplatňuje sa

                  Poľsko

                  2 648 181 038

                  Rumunsko

                  1 279 835 099

                  Slovinsko

                  93 628 593

                  Slovensko

                  331 433 516

         (1)  Na účely spoločného plnenia záväzkov podľa článku 3 ods. 1 Kjótskeho protokolu v súlade s článkom 4 uvedeného protokolu, podľa rozhodnutia 2002/358/ES a s platnosťou v členských štátoch uvedených v prílohe II k uvedenému rozhodnutiu.